Терескен

Терескен, терскен (Ceratoides) – өсүмдүктөрдүн шакардуулар тукумунун уруусу. Анча бийик эмес (0,4-1 м),бир үйлүү бадал же чала бадалдар. Жүрөк сымал жалбырагы жана бир жылдык өркүндөрү жылдыз сымак түкчөлөр менен капталган. Гүлү майда, 4 мүчөлүү, аталык гүлдөрү кыска машак сымал топ гүлгө чогулган, энеликтери жалбырак колтугунда жайгашкан. Түндүк жарым шарда 7-8 түрү, КМШ өлкөлөрүндөгү 3 түрүнүн экөөсү (боз Терескен, эверсман Терескени) Орто Азиянын чөлдөрүнө жана жарым чөлдөрүнө мүнөздүү, ал эми ленский Терескени Түштүк Якутияда эндем жана реликт өсүмдүк. Кыргызстанда 3 түрү адырда жана түздүктөрдө өсөт. Кой, эчки, төөлөргө тоют. 
Категория:Өсүмдүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9